Diari Oficial de la Generalitat Valenciana


Sumari del DOGV 6264, del 11-05-2010 (2010/4242)

Notificació de la interlocutòria dictada en el procediment d'execució número 175/2009.
--------------------------------------------------------------------------------------

### Dades del document

Número de DOGV
:   6264

Data del DOGV
:   11-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4242


Organisme emissor
:   Jutjat Social Número 3 de Múrcia

Tipus de document
:   Anunci

Notificació de la interlocutòria dictada en el procediment d'execució número 175/2009. [2010/4242]  
Execució número 175/2009   
Demandant: Carlos Pons Maciá.  
Demandat: Antonio Albiñana Giménez i altre.  
Acció: comiat.   
Carmen Ortiz Garrido, secretària del Jutjat Social número 3, faig saber: Que en aquest Jutjat es tramita el procés número 175/2009, seguit a instàncies de Carlos Pons Maciá, contra Antonio Albiñana Giménez i un altre, sobre una quantitat, i s'ha dictat una interlocutòria per la qual es despatxa l'execució, la qual s'expressa en els següents termes:   
«Dispose   
Primer.Despatxar l'execució sol·licitada per Carlos Pons Maciá, contra Sentral Sedeysa, SL, i Antonio Albiñana Giménez,per un import de 19.489 euros de principal més 3.313,13 euros per a costes i interessos que es fixen provisionalment,   
i no contra la resta dels demandats que s'indiquen en l'escrit respectiu pels motius exposats en el fonament quart d'aquesta resolució.   
Segon. Efectuar l'embargament dels béns de la demandada en una quantia suficient. I atés que es desconeixen els béns concrets, que es procedisca a esbrinar-los i amb aquest objecte, expediu els oficis corresponents i manaments al cap provincial de Trànsit, l'alcalde, Servei d'Índex del Registre de la Propietat, Gerència del Centre de Gestió Cadastral i també al director de l'Agència Tributària, a fi que comuniquen a aquest Jutjat si la Hisenda Pública deu alguna quantitat a l'executat pel concepte de devolució per l'impost sobre la renda de les persones físiques, impost sobre el valor afegit, o qualsevol altre.   
I així mateix, perquè tots ells, i sense perjudici de les exigències legals, en el termini màxim de cinc dies, faciliten la relació de tots els béns o drets del deutor de què tinguen constància. Advertiu les autoritats i funcionaris públics requerits de les responsabilitats derivades de l'incompliment injustificat del que s'ha disposat (art. 75.3 i 238.3 de la LPL).   
En cas positiu, es disposa l'embargament dels possibles vehicles propietat de l'executada, i se sol·licita, al seu torn, l'anotació corresponent i la certificació consegüent, així com l'embargament de les quantitats pendents de devolució per la hisenda pública a l'executat, fins a cobrir la quantitat objecte de constrenyiment, i se sol·licita que aquestes es remeten al compte de dipòsits i consignacions que aquest Jutjat té obert al banc Banesto, c/c núm. 9517-2572-9208-80-2538-58, siti a l'avinguda de Libertad, Múrcia.   
Així mateix, es disposa l'embargament de tots els ingressos que es produïsquen i dels saldos creditors existents en els comptes corrents, dipòsits d'estalvi o anàlegs, així com de qualsevol valor mobiliari titularitat de la constreta, en els quals l'entitat financera corresponent actue com a dipositari o mer mitjancer, fins a cobrir l'import del principal degut i els interessos i costes calculats. Expediu les comunicacions oportunes a les entitats financeres del domicili de la constreta, per a la retenció i transferència dels saldos resultants fins al límit de la quantitat objecte de constrenyiment, i advertiu-los de les responsabilitats penals en què poden incórrer els qui auxilien o es confabulen amb la constreta per a ocultar o sostraure alguna part dels seus béns o crèdits (art. 519 i següents del CP i 893 Codi de Comerç), i se li fa saber a aquesta que ha de contestar al requeriment en el termini màxim de cinc dies hàbils comptador des que es notifique, amb les advertències derivades del que estableixen els articles 75 i 238.3 LPL.   
Efectueu els esbrinaments del patrimoni oportuns facilitats per l'Agència Estatal de l'Administració Tributària (AEAT) a través de l'accés directe d'aquest Jutjat a l'aplicació de consulta davant d'aquesta Agència.   
Tercer. Advertiu i requeriu l'executat de les obligacions i requeriments que se li efectuen en els raonaments jurídics quart i cinqué d'aquesta resolució i de les conseqüències del seu incompliment que es detallen en el raonament sisé i que podran comportar la imposició de constrenyiments pecuniaris en una quantia fins a 100.000 pessetes per cada dia de retard.   
Quart. Traslladar aquesta resolució i l'escrit on se sol·licita l'execució al Fons de Garantia Salarial als efectes esmentats en el raonament jurídic seté.   
Notifiqueu aquesta resolució a les parts.   
De conformitat amb el que estableix l'article 208 de la LEC en relació amb els articles 551.2, 556 i 559 del mateix text legal, feu saber a les parts que aquesta resolució no pot ser objecte de cap recurs, sense perjudici de l'oposició que puga formular l'executat, davant d'aquest Jutjat, dins dels deu dies següents a la notificació d'aquesta resolució per motius de fons (pagament o compliment) o per defectes processals.   
Aquesta és la meua interlocutòria que dispose, mane i firme Lourdes Gollonet Fernández Trespalacios, magistrada jutgessa del Jutjat Social número 3 de Múrcia i província».  
I perquè valga de notificació a la part demandada, que està en l'actualitat en parador ignorat, expedisc aquest edicte perquè es publique en el Diari Oficial de Comunitat Valenciana i es fixe al tauler d'anuncis d'aquest Jutjat, per a informar-la de les qüestions exposades, i faig constar que les resolucions judicials que es dicten en aquest procediment a partir d'aquest edicte es notificaran al tauler d'anuncis d'aquest Jutjat Social.   
Múrcia, 30 de març de 2010.- La secretària: Carmen Ortiz Garrido.